Atenjani pod vodstvom Mironida su se, pak, brzo oporavili i odmah započeli pohod protiv pretežno pro-spartanskih gradova u Beotiji. Kod Enofite je došlo do sukoba s beotijskim snagama, a u njemu su Atenjani izašli kao pobjednici. Nakon toga su porušili zidove Tanagre te opustošili Lokridu i Fokidom. Svi beotijski gradovi, s izuzetkom Tebe, su bili prisiljeni prihvatiti atensku hegemoniju, a Atena je, ne morajući više brinuti o opasnostima s kopna, iskoristila priliku da iste godine porazi otok Egina|Eginu i dovrši izgradnju Dugih zidova.